OpenLLM-France/wikimedia huggingface dataset:
# Paulding

Paulding és una vila del Comtat de Paulding (Ohio) als Estats Units d'Amèrica.

## Demografia

Segons el cens dels Estats Units del 2000 Paulding tenia 3.595 habitants, 1.466 habitatges, i 988 famílies. La densitat de població era de 608,8 habitants per km².
Dels 1.466 habitatges en un 33% hi vivien nens de menys de 18 anys, en un 51,7% hi vivien parelles casades, en un 11,1% dones solteres, i en un 32,6% no eren unitats familiars. En el 28,4% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,6% tenia menys de 18 anys, un 9,5% entre 18 i 24, un 27,5% entre 25 i 44, un 22,1% de 45 a 60 i un 15,3% 65 anys o més.
L'edat mediana era de 37 anys. Per cada 100 dones de 18 o més anys hi havia 87 homes.
La renda mediana per habitatge era de 35.943 $ i la renda mediana per família de 41.962 $. Els homes tenien una renda mediana de 33.042 $ mentre que les dones 22.103 $. La renda per capita de la població era de 17.383 $. Aproximadament el 6,3% de les famílies i el 9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paulding». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Paulding». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Perillosament units

Perillosament units (títol original: Wedlock) és una pel·lícula estatunidenca dirigida per Lewis Teague, estrenada l'any 1991. Ha estat doblada al català.

## Argument

En un futur pròxim, Frank Warren, un lladre de caixes-fortes, és interrogat després d'un cop fracassat i es traït pels seus dos còmplices. De seguida és empresonat i amb un vestit tot ridícul que desanima els presoners desitjosos d'evadir-se. El sistema funciona per binomis. Cadascú està connectat electrònicament a un altre membre de la presó sense que ningú sàpiga qui està connectat amb qui. Després de circumstàncies incongruents, Warren arriba a trobar el seu binomi i s'evadeixen junts.

## Repartiment

* Rutger Hauer: Frank Warren
* Mimi Rogers: Tracy Riggs
* James Remar: Sam
* Joan Chen: Noelle
* Stephen Tobolowsky: Warden Holliday
* Basil Wallace: Emeraude
* Gran L. Bush: Jasper
* Denis Forest: Puce
* Glenn Plummer: Teal
* Preston Maybank: Michael Travis
* Danny Trejo: El presoner dur

## Nominacions

* Primetime Emmy Awards 1992
* Primetime Emmy Outstanding Individual Achievement in Sound Editing for a Miniseries or a Special
* Dave Weathers (editor supervisor de so)
* Anthony Mazzei (editor supervisor de so)
* Joe Earle (editor de so)
* Frank A. Fuller Jr. (editor de so)
* Brian Thomas Nist (editor de so)
* John Voss Bonds Jr. (editor de so)
* Peter Bergren (editor de so)
* John Haeny (editor de so)
* Matt Sawelson (editor de so)
* Adam Sawelson (editor de so)
* James Hebenstreit (editor de so)
* Gary Lewis (editor de so)
* Ralph Osborn (editor de so)
* H. Jay Levine (editor de so)
* Albert Edmund Lord III (editor de so)
* Richard Whitfield (editor musical)
* Carlton Kaller (editor musical)

## Referències

* ↑ «Perillosament units». esadir.cat.
* ↑ «Wedlock». IMDb.
# Pere Regalado

Pedro Regalado, o Sant Pere Regalat (Valladolid, 1390-La Aguilera, província de Burgos, 30 de març de 1456), religiós castellà, venerat com a sant per l'Església Catòlica, i patró de la ciutat de Valladolid.

## Biografia

Va néixer a Valladolid, al carrer "de la Platería". El 1403 entra al convent de Sant Francesc de Valladolid. Amb només quinze anys, ja acompanya als seus viatges fra Pedro de Villacreces, franciscà que funda el monestir de La Salceda a Tendilla, tot imposant l'estricta observança de la regla. En aquest sentit, van fundar a La Aguilera (Burgos) un convent amb la intenció de reformar l'orde de Sant Francesc, retornant-lo al seu rigor i esperit originals: és l'anomenada reforma dels villacrecians.
A La Aguilera, Pere Regalat farà tota mena de tasques, especialment la cura dels més pobres. Ordenat sacerdot als vint-i-dos anys, torna a viatjar per a fundar un altre convent, ara a El Abrojo (Laguna de Duero, Valladolid).
En morir fra Pedro de Villacreces el 1422, Pere va ser posat al davant dels convents reformats villacrecians d'estricta observança. La seva fama de santedat es va estendre ràpidament, atribuint-se-li episodis de bilocació, dots de profecia i miracles.

## Veneració

Només morir, va ser venerat com a sant pel poble i la noblesa; Isabel la Catòlica va visitar la seva tomba al Santuari de La Aguilera.
Canonitzat el 1746 per Benet XIV, va ser proclamat patró de Valladolid el mateix any. Se'n celebra la festa el 13 de maig, aniversari de la translació de les seves relíquies.
* Talla de Sant Pere Regalat
* Santuari de Sant Pere Regalat a La Aguilera (Burgos), on és enterrat (s XV-XVIII)

### Patronatge

A més de patró de la seva ciutat natal, també ho és de La Aguilera, on va morir. També és el sant patró dels toreros, arran d'una llegenda. Es diu que anant amb una altra persona per un camí proper a Valladolid, a l'Alto del Portillo, van trobar-se amb un brau que, ferit (havia escapat d'una cursa de braus), corria furiós i, en veure'ls, anava a atropellar-los, com ja havia fet amb altra gent que havia trobat de camí. L'acompanyant es refugià rere el sant i aquest, allargant la mà, va tocar el brau que, mansuet, va jeure als seus peus. El sant va guarir l'animal i li ordenà que marxés cap a la seva devesa sense fer mal a ningú; el brau va fer-li cas. Per aquest fet va ser triat com a patró dels toreros.

## Notes

* ↑ En alguns santorals catalans es dona aquesta forma, traduïda tot i tractar-se d'un cognom, vegeu J. Amades. Costumari català. Barcelona: Salvat, 1950. v. III, p. 606.

## Enllaços externs

* Biografia de Pedro Regalado
* Archidiócesis de Valladolid - Biografia del sant Arxivat 2009-03-27 a Wayback Machine.
* Santuari de San Pedro Regalado - La Aguilera Arxivat 2020-10-01 a Wayback Machine.
* Cofradía de San Pedro Regalado - Valladolid
# Pere Ramon de Barcelona

Pere Ramon de Barcelona (1040 $^{(Gregorià)}$ - 16 de novembre de 1071 $^{(Gregorià)}$) fou fill de Ramon Berenguer I i la seva primera dona, Elisabet de Nimes, comtes de Barcelona, Girona i Osona, entre d'altres.
Com a únic fill mascle viu d'aquest primer matrimoni esdevingué l'hereu dels comtats, però veié amenaçats els seus drets per Ramon Berenguer II i Berenguer Ramon II, germans bessons fills de Ramon Berenguer I i de la seva tercera dona, Almodis de la Marca.
En un acte d'ira, assassinà la seva madrastra Almodis l'octubre de 1071. Com a càstig, el van desposseir dels seus drets successoris i el papa Gregori VII el condemnà a l'exili, durant el qual morí en lluita amb els sarraïns.

## Referències

* ↑ «Pere de Barcelona | enciclopedia.cat». [Consulta: 17 agost 2023].
* ↑ «Publicacions de la Diputació de Girona - Girona comtal i feudal (1000-1190)». [Consulta: 17 agost 2023].
# Pelteobagrus ransonnettii

Pelteobagrus ransonnettii és una espècie de peix de la família dels bàgrids i de l'ordre dels siluriformes.

## Distribució geogràfica

Es troba a Osaka (Japó).

## Referències

* ↑ Bleeker P. 1864. Rhinobagrus et Pelteobagrus deux genres nouveaux de Siluroïdes de Chine. Neder. Tijdschr. Dierk. v. 2. 7-10.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ng, H.H. i J. Freyhof 2007. Pseudobagrus nubilosus, a new species of catfish from central Vietnam (Teleostei: Bagridae), with notes on the validity of Pelteobagrus and Pseudobagrus. Ichthyol. Explor. Freshwat. 18(1):9-16.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pfalzen

Pfalzen (italià Falzes) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 2.258 habitants. Limita amb els municipis de Bruneck, Kiens, Gais, St. Lorenzen i Mühlwald.

## Situació lingüística

| Pertinença lingüística (cens 2001) | 97,31% alemany |
| Pertinença lingüística (cens 2001) | 1,78% italià |
| Pertinença lingüística (cens 2001) | 0,91% ladí |

## Alcaldes des de 1952

* 1952 - 1956: Johann (Grunser) Baumgartner
* 1956 - 1969: Johann (Jochele) Hainz
* 1969 - 1973: Alois (Luis) Durnwalder
* 1973 - 1974: Johann (Jochele) Hainz
* 1974 - 1990: Hartmann Willeit
* 1990 - 2005: Manfred Hainz
* des del 2005: Josef Gatterer (SVP)

## Esports

Pfalzen ha estat algunes vegades etapa del Giro d'Itàlia:
* 1997 (5 de juny): 19^ etapa, guanyada per l'espanyol José Luis Rubiera.
* 2004 (25 de maig): 16^ etapa, guanyada per Damiano Cunego.
* 2012 (22 de maig): 16^ etapa, guanyada per l'espanyol Ion Izagirre.

## Personatges il·lustres

* Alois (Luis) Durnwalder, president del Tirol del Sud
# Pelàgids

Els pelàgids (Pelagiidae) són una família d'escifozous de l'ordre Semaeostomeae,

## Taxonomia

Els pelàgids comprenen els següents gèneres:
* Chrysaora Péron et Lesueur, 1809.
* Mawia Avian et al., 2016
* Pelagia Péron & Lesueur, 1809, que inclou l'espècie Pelagia noctiluca.
* Sanderia Goette, 1886.

## Referències

* ↑ «WoRMS - World Register of Marine Species - Pelagiidae Gegenbaur, 1856». [Consulta: 27 febrer 2020].
# Philippe Couillard

Philippe Couillard (Mont-real, 26 de juny de 1957) és una polític quebequès, membre del Partit Liberal del Quebec, que és, des del 23 d'abril de 2014, primer ministre del Quebec

## Biografia

Couillard nasqué en 1957, fill d'un pare canadenc, Joseph Alfred Jean Pierre Couillard de Lespinay, professor emèrit de biologia de la Universitat de Mont-real, i d'una mare francesa, Hélène Yvonne Pardé. És per aquestes circumstàncies que té nacionalitat canadenca i francesa alhora. El seu pare era liberal, mentre que la seva mare hauria tingut, temps ha, simpaties pel sobiranisme. Couillard est el major de tres germans i afirma haver heretat, durant una infància feliç, moltes passions, recerces intel·lectuals, curiostiat i coneixements per part dels seus pares.
Havent acabat els estudis secundaris al Collège Stanilas de Mont-real, centre escolar membre de la xarxa de liceus francesos a l'estranger, Philippe Couillard entre a la Facultat de Medicina de la Universitat de Mont-real als setze anys. En 1979, quan en tenia vint-i-dos, obté un doctorat en Medicina i anys més tard, en 1985, obté el certificat d'especialista en neurocirurgia.
Casat amb Suzanne Pilote en segones núpcies, Couillard és pare de tres fills.

## Carrera professional

Neurocirurgià consultor a l'Hospital Saint-Luc de Mont-real, de 1989 a 1992, és el cap de servei de neurocirurgia i l'encarregat d'ensenyament a la Facultat de Medicina de la Universitat de Mont-real. De 1992 a 1996, participa en la fundació d'un servei de neurocirurgia a Dharan (Aràbia Saudita). De 1996 a 2003, imparteix docència a la Facultat de Medicina de la Universitat de Sherbrooke. També és cap del departament de cirurgia del Centre Hospitalari Universitat de Sherbrooke, de 2000 a 2003.

## Carrera política

L'any 2003, Philippe Couillard és elegit diputat de la circumscripció anglòfona de Mont-Royal pel PLQ. A partir d'aleshores, actua de Ministre de Salut i Serveis Socials a differents governs de Jean Charest.
Després de la desfeta de Jean Charest a les eleccions quebequeses de 2012, presnta candidatura a liderar el Partit Liberal del Quebec, del qual n'és elegit líder el 2013.
En 2014, Pauline Marois, llavors primera ministra del Quebec, convoca eleccions anticipades, creient-se que obtindria la majoria absoluta. Couillard s'hi presenta i guanya aquestes eleccions amb 70 escons de 125, és a dir, amb majoria absoluta. En conseqüència, el 23 d'abril de 2014 és investit com a primer ministre.

## Referències

* ↑ «Els federalistes guanyen les eleccions al Quebec per majoria absoluta». El Punt Avui, 08-04-2014. [Consulta: 22 novembre 2014].
# Peter Tschentscher

Peter Tschentscher (Bremen, 20 de gener de 1966) és un polític alemany del Partit Socialdemòcrata (SPD).
Des del 2008 és membre del parlament d'Hamburg i, des del 28 de març de 2018, és l'alcalde i, per tant, el ministre-president de l'estat federat d'Hamburg. A més a més, entre 2011 i 2018 havia exercit de ministre de finances de l'estat.
Tschentscher va arribar a la presidència estatal el març de 2018, quan va succeir Olaf Scholz, que va deixar la política estatal per convertir-se en ministre federal de Finances i vicecanceller d'Alemanya al quart govern SPD/CDU/CSU de la cancellera Angela Merkel.

## Referències

* ↑ Peter Tschentscher soll Nachfolger von Olaf Scholz in Hamburg werden, Der Spiegel
# Pic de l'Àguila

«Pic de l'Àguila» té aquests significats:
* Pic de l'Àguila (Cabrera d'Anoia), muntanya del municipi de Cabrera d'Anoia (Anoia)
* Pic de l'Àguila (Vimbodí i Poblet), muntanya del municipi de Vimbodí i Poblet (Conca de Barberà)
* Pic de l'Àguila (Garcia), muntanya a cavall dels municipis d'Ascó i de Garcia (Ribera d'Ebre)
# Pic de l'Orri

«Pic de l'Orri» té aquests significats:
* Pic de l'Orri: muntanya entre els termes municipals de Llavorsí i de Tírvia, a la comarca del Pallars Sobirà
* Pic de l'Orri: muntanya entre els termes comunals de Fontpedrosa i de Planès, a la comarca del Conflent.
# Pezinok

Pezinok és una ciutat al sud-oest d'Eslovàquia. És aproximadament a 20 km al nord-est de Bratislava i té una població de 21.334 habitants (2005).
Pezinok és a prop dels Petits Carpats i prospera sobretot en la viticultura i l'agricultura, així com en la fabricació de maons i la producció de ceràmica.

## Demografia

Segons el cens de 2001, la ciutat tenia 21.082 habitants. Un 96,51% dels habitants eren eslovacs, 1,21% txecs i 0,52% hongaresos. La composició religiosa era d'un 64,83% de catòlics romans, 21,02% de persones sense afiliació religiosa, i el 8,22% de luterans.

## Persones il·lustres

* Eugen Suchoň
* Dušan Slobodník
* Richard Réti

## Ciutats agermanades

* Neusiedl am See, Àustria
* Mosonmagyaróvár, Hongria
* Mladá Boleslav, República Txeca
* Izola, Eslovènia

## Referències

* ↑ «Pezinok». ésAdir. [Consulta: 31 maig 2024].
* ↑ «Estadístiques municipals». Oficina d'Estadística de la República Eslovaca. Arxivat de l'original el 2007-11-16. [Consulta: 19 desembre 2007].

## Enllaços externs

* Lloc web Arxivat 2019-12-05 a Wayback Machine.
# Pissarra (tauleta)

Una pissarra (castellanisme) o taulassa, tauler, tauló, llosa(rda) o quadre blanc o negre és una peça de material pla i rígid de prop de 9 x 12 cm, que s'utilitza per a escriure com un mitjà d'enregistrament de signes escrits.
Encara que ja s'utilitzaven durant l'edat mitjana i pot ser fins i tot abans (vegeu el quadre de Luca Paccioli), al segle xix es va popularitzar l'ús de llosarda per a fer tauletes per escriure, puix que és més durable que el paper i la pissarra era barata en un moment en què el paper era car. Estaven fetes de lloses primes de llicorella, generalment de tres polzades per cinc (al voltant de 9 x 12 cm) i s'utilitzaven per permetre als nens de fer pràctiques d'escriptura, encara que també eren emprades per part dels adults en els seus llocs de treball.
Per a poder escriure sobre les taulasses es fa servir un guix. Es tracta d'una vareta de pissarra tova d'esteatita, o d'argila premsada, que deixa una línia blanca prima a la pissarra. També es pot utilitzar un guix. Tant en un cas com en l'altre l'escriptura es pot netejar després amb un drap suau humit.

## Ús actual

Les taulasses, encara que no siguin de pedra, encara s'utilitzen:
* En submarinisme solen dur taulers de plàstic i llapis per a comunicar amb altres submarinistes, per a enregistrar els fets sota l'aigua o escriure els plans abans de la immersió.

## Vegeu també

* Llicorella
* Pissarra blanca
* Pissarra (tauler)
* Pen Computing
* Materials d'escriptura

## Nota

Viccionari
# Pixiv

Pixiv (en japonès ピクシブ) és un lloc web japonès dedicat principalment a les il·lustracions i altres formes d'art fetes per aficionats fundat el 2007 i gestionat per l'empresa Pixiv, Inc. És un espai important de comunicació entre dibuixants il·lustradors japonesos i estrangers. Està disponible en els següents idiomes: japonès, anglès, xinès, francès, rus, coreà i tailandès.
Fou creat el 10 de setembre de 2007 per l'informàtic Takahiro Kamitami. Inicialment solament estava en japonès.
Des de la dècada del 2010 ha col·laborat amb editorials de manga. Així entre febrer i març de 2013 va fer un concurs amb Kodansha i entre abril i juny del mateix any un altre concurs amb la mateixa editorial.

## Contingut

El contingut està dominat per il·lustracions amb l'estil manga, sent un exemplar lloc on trobar doujinshi. Les persones registrades (utilitzant el seu correu electrònic) poden comentar les obres dels altres. Destaca la influència dels moviments artístics superflat i el Neo Pop. Es troben obres alegres, "kawaii", terrorífiques i pornogràfiques. Els usuaris poden valorar les obres.
Els propis responsables del lloc web publiquen unes publicacions en sèrie (Pixiv Girls Collection, Pixiv Annual i Quarterly Pixiv) que són seleccions del contingut pujat per la comunitat segons la seua popularitat.

## Comunitat

La comunitat està relacionada amb la subcultura del manga i l'anime.

## Referències

* ↑ Sousa, 2013, p. 77.
* 1 2 Sousa, 2013, p. 89.
* 1 2 Watabe, Kohki; Abe, Yasuhito «Pixiv as a Contested Online Artistic Space in-between Gift and Commercial Economies in an Age of Participatory Culture». electronic journal of contemporary japanese studies, 16, 3, 2016.
* ↑ «イラストを投稿・共有するSNSの「pixiv」、20日間で会員数1万人突破». CNET, 01-10-2017 [Consulta: 1r agost 2017].
* 1 2 3 Moreno Salat, 2013, p. 53.
* 1 2 Sousa, 2013, p. 79.
* ↑ Sousa, 2013, p. 81.
* ↑ Moreno Salat, 2013, p. 60.

## Bibliografia

* Sousa, Ana Matilde Diogo de «Miúdas do Pixiv: jovens criadoras japonesas nas comunidades artísticas online». Revista: Estúdio, 4, 7, 2013, pàg. 77-91.
* Moreno Salat, Judit «Cooperative interaction. Synergy between manga publishing companies and fan activity in Japan». Asiadémica: revista universitaria de estudios sobre Asia Oriental, 2, 2013, pàg. 45-65.
# Platja de les Tonyines

La platja de les Tonyines és una platja semiurbana del municipi de Llançà (Alt Empordà) situada al sud de la platja de la Farella del Mig, separades per una formació rocosa. Té una longitud de 90 m i una amplada mitjana de 25 m, formada per sorra molt gruixuda i còdols, amb un pendent d'entrada a l'aigua moderat. Està orientada al sud-est.
El topònim indica el pas del peix migratori que, procedent de l'Atlàntic, contorneja cada primavera el Mediterrani occidental amb finalitats reproductores. Davant d'aquesta platja es practicaven arts de parada com el de l'almadrava volant i arts de deriva com el sardinal i el tonaire.

## Referències

* ↑ «Platja de les Tonyines». Visita Costa Brava.
* ↑ «Platja de les Tonyines». Ajuntament de Llançà.
* ↑ «Ruta de les platges i les arts de pesca». Municipal de Llançà.
# Pnitàgores de Salamina

Pnitàgores o Pintàgores (en llatí Pnytagoras, en grec antic Πνυταγόρας) fou rei de Salamina de Xipre, on segurament va succeir en el tron a Nicocles. El seu parentiu amb el seu antecessor o altres reis no està establert, però se suposa que era germà o nebot d'Evàgores II i segurament fill de Nicocles.
L'any 351 aC l'illa de Xipre es va revoltar contra Pèrsia que hi exercia sobirania després de la pau d'Antàlcides el 386 aC, i just llavors, Pnitàgores apareix ja al front de l'hegemònic regne de Salamina. Evàgores II va participar en l'expedició del 350 aC que tenia per objecte recuperar l'illa per a Pèrsia i va aconseguir el domini dels petits principats però el setge de Salamina es va allargar i Pnitàgores va enviar la seva ofertes de submissió al rei de Pèrsia i així va veure's confirmat en el tron el 344 aC, segons Diodor de Sicília, un tron que li havia estat promès a Evàgores II que ara governava l'illa com a sàtrapa persa. Evàgores II va ser destituït i enviat a una satrapia llunyana.
Encara romania al tron el 332 aC quan Alexandre el Gran va conquerir Fenícia, i va ser un dels prínceps que es va presentar al conqueridor macedoni i li va oferir la seva submissió. Va dirigir la flota que va ajudar a Alexandre en el setge de Tir. En un combat naval prop de Tir, van enfonsar la seva nau però es va salvar i va ser recompensat per Alexandre amb ric presents i alguns territoris. El seu fill Nitadó va acompanyar a Alexandre en la seva campanya a l'Índia, i va ser comandant d'una trirrem en el seu descens per l'Indus.

## Referències

* ↑ 2.Pnytagoras a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 432
# Pogranitxni

«Pogranitxni» té aquests significats:
* Pogranitxni (Primórie), localitat del krai de Primórie, a Rússia
* Pogranitxni (Saràtov), localitat de l'óblast de Saràtov, a Rússia
# Phreatoasellus akyioshiensis

Phreatoasellus akyioshiensis és una espècie de crustaci isòpode pertanyent a la família dels asèl·lids que es troba al Japó.

## Referències

* ↑ Matsumoto, K., 1962. Two new genera and a new subgenus of the family Asellidae of Japan. Annotationes Zoologicae Japonenses 35 (3): 162-169.
* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)

## Enllaços externs

* Encyclopedia of Life (anglès)
* BioLib (anglès)
* ITIS (anglès)
# Phreatoasellus yoshinoensis

Phreatoasellus yoshinoensis és una espècie de crustaci isòpode pertanyent a la família dels asèl·lids que es troba al Japó.

## Referències

* ↑ Matsumoto, K., 1962. Two new genera and a new subgenus of the family Asellidae of Japan. Annotationes Zoologicae Japonenses 35 (3): 162-169.
* ↑ uBio (anglès)
* 1 2 3 Matsumoto, K., 1960. Subterranean isopods of the Kyushu district, with the descriptions of three new species. Bulletin of the Biogeographical Society of Japan 22: 1-44.
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)

## Enllaços externs

* BioLib (anglès)
* ITIS (anglès)